Príloha 5

Súčasný stav a  legislatíva v lesnom hospodárstve

 Dane

	Na Slovensku sa uplatňuje v zmysle zákona č. 212/ 1992 Zb. systém daní, ktoré svojím charakterom v rôznej miere zohľadňujú náhrady za využívanie prírodných zdrojov. Z týchto daní majú vzťah k prírodnému bohatstvu a  k odvetviu lesného hospodárstva tieto dane:

1.	daň z príjmov
2.	daň z pridanej hodnoty
3.	daň z minerálnych olejov
4.	cestná daň
5.	daň z nehnuteľností
6.	daň z dedičstva, darovania, prevodu a prechodu nehnuteľností

Sekcia lesnícka MP SR navrhovala novely niektorých daňových zákonov najmä z dôvodu zníženia daňového zaťaženia subjektov hospodáriacich na lesnej pôde vzhľadom na nízku efektívnosť lesného hospodárstva.. Návrhy rezortu neboli prijaté alebo boli prijaté čiastočne pre pretrvávajúcu napätosť štátneho rozpočtu, resp. rozpočtov obcí. Išlo napr. o tieto návrhy :

-	daň z pridanej hodnoty, požiadavka na preradenie všetkých sortimentov surového dreva do nižšej sadzby dane nebola prijatá,
-	daň z nehnuteľností, požiadavka na zníženie sadzby dane z lesných pozemkov, na ktorých sú hospodárske lesy, nebola prijatá,
-	daň z minerálnych olejov, požiadavka na uplatňovanie tzv. zelenej nafty okrem poľnohospodárstva aj v lesnom hospodárstve  bola realizovaná čiastočne v zákone č. 239/2001 Z. z. Z režimu používania označenej nafty boli neopodstatnene vylúčené nákladné autá na odvoz dreva so špeciálnou nadstavbou, vylučujúcou použitie na iný účel.

Náhrada majetkovej ujmy

Okrem základných lesníckych zákonov t. j. zákona č. 61/1977 Zb. o lesoch, č.100/1977 Zb. o hospodárení v lesoch a o štátnej správe lesného hospodárstva  dotýkajú aj niektoré ďalšie zákony, ktorých ustanovenia oprávňujú uskutočňovať vymedzené opatrenia na lesných pozemkoch, resp. obmedzujú hospodárenie v lesoch. Ide o nasledovné zákony : 

•	zákon č. 287/1994 Z. z. ochrane prírody a krajiny - náhrada majetkovej ujmy z obmedzenia bežného hospodárenia je upravená ustanoveniami § č. 47. Ustanovenie ods. 1 vylučuje z  poskytovania náhrady majetkovej ujmy obmedzenia na pozemku vo vlastníctve štátu. Takéto ustanovenie by bolo odôvodnené v tom prípade, keby štátne podniky mali svoje hospodárenie napojené priamo na štátny rozpočet. 
•	zákon č. 184/2002 Z.z. o vodách v znení  neskorších predpisov  - ustanovenia § 26 ods. 2  ukladá všetkým správcom lesov povinnosť zlepšovať vodohospodárske pomery v povodí – bez náhrady majetkovej ujmy,
•	zákon č. 135/1961 Zb. o pozemných komunikáciách v znení neskorších predpisov ukladá vlastníkom okolitých pozemkov v susedstve ciest  povinnosť vykonať na svojich pozemkoch potrebné opatrenia na ochranu ciest / výrub stromov a iné/ - bez náhrady majetkovej ujmy,
•	zákon č. 110/1964 Zb. o telekomunikáciách v znení neskorších predpisov ustanovuje ochranu telekomunikačných zariadení ochrannými pásmami. Užívateľ pozemkov musí vykonať  opatrenia na zamedzenie ohrozenia telekomunikačných zariadení – bez náhrady majetkovej ujmy,
•	zákon č. 70/1998 Z. z.  o  energetike a  o  zmene zákona č. 455/1991 Zb. o živnostenskom podnikaní v znení neskorších predpisov – užívateľ pozemkov musí vykonať opatrenia na zamedzenie ohrozenia rozvodových zariadení – bez náhrady majetkovej ujmy, 
•	zákon č. 44/1988 Zb. banský zákon v znení neskorších predpisov – zákon nedostatočne zaručuje rekultiváciu pozemkov po ukončení banskej činnosti/ lomy, bane/,
•	zákon č. 42/1994 Z. z. o civilnej ochrane – nerieši náhradu za vstupy na pozemky a prípadné obmedzenia bežného hospodárenia,
•	zákon č. 277/1994 Z. z. o zdravotnej starostlivosti v znení neskorších predpisov – uhrádzanie ujmy spojenej s obmedzením vlastníckych práv z titulu ochrany prírodných liečivých zdrojov a zdrojov minerálnych stolových vôd,

Obmedzenia bežného hospodárenia citovanými zákonmi navrhujeme riešiť v zákone o lesoch novým  ustanovením , podľa ktorého by majetkovú ujmu hradil ten subjekt, v ktorého prospech sa obmedzenie uplatňuje. 

Ocenenie a  spoplatnenie vybraných verejnoprospešných funkcií a služieb 
      poskytovaných lesným hospodárstvom

Koncepcia lesníckej politiky SR do roku 2005 sa  cieľavedome zameriava na posilňovanie a reprodukciu verejnoprospešných funkcií lesa s parametrami na úrovni požadovanej verejným záujmom . Tieto cieľavedomé mimoprodukčné funkcie lesov sú zabezpečované lesníckymi ekologickými službami, ktoré vyžadujú špecifické vklady práce a finančných prostriedkov do výrobného procesu.

Kvantifikácia   zvýšených   nákladov   podľa   jednotlivých  funkcií  lesa (rekreačná, prírodoochranná, liečebno-zdravotná ,vodohospodárska, vodoochranná ,  protierózna)	vykonaná  Lesníckym  výskumným  ústavom  vo Zvolene predstavuje celkový objem finančných prostriedkov  391,1 mil. Sk na celkovú výmeru 
284,4 tis. ha.	
Úhrada týchto nákladov by mohla byť realizovaná zo zdrojov získaných z novozavedenej dane z využívania prírodného bohatstva štátu. 

Návrh novelizácie právnych predpisov v lesnom hospodárstve

l. Návrh novely zákona č.61/1977 Zb. o lesoch a štátnej správe lesného hospodárstva 

Návrh novely zákona č. 61/1977 Zb. o lesoch  sa analyzoval z pohľadu finančných potrieb na obhospodarovanie lesov a z pohľadu prínosov pri jeho uplatňovaní v lesníckej prevádzke. Jedným z účelov navrhovaného zákona je vytvorenie ekonomických podmienok na zabezpečenie trvalo udržateľného obhospodarovania lesov na Slovensku. Dopad návrhu zákona na štátny rozpočet sa uvádza v dvoch alternatívach.

Podľa ustanovení zákona štát podporuje združovanie vlastníkov a činnosť združení formou úhrady časti nákladov. Ak štát prispeje priemerne 200 tis. Sk ročne na jedno združenie, že celková finančná podpora na túto činnosť  by bola 2,4 mil. Sk.

Z ustanovení zákona vyplýva zodpovednosť štátu a jeho účasť na zveľaďovaní lesného hospodárstva. Svoju účasť štát garantuje tým, že bude podporovať činnosť odborných lesných hospodárov (OLH) u vlastníkov lesov malých výmer. 
Predpokladaná ročná potreba finančných prostriedkov pre neštátny sektor je 24,3 mil. Sk.

	Štát garantuje, v zmysle novely zákona, zvyšovanie odbornej úrovne vlastníkov neštátnych lesov prostredníctvom bezplatného poradenstva, čo predpokladá ročne potrebu približne 9 mil. Sk a účasť štátu na financovaní lesníckeho výskumu, výskumných prác, monitoringu stavu lesov predpokladaná v rovnakom objeme finančných prostriedkov ako v súčasnosti, t. j. cca 50,5 mil. Sk.

	Na zabezpečenie súčasného postavenia hospodárskej úpravy lesov a informačného systému lesného hospodárstva sa predpokladá ročná potreba finančných prostriedkov v objeme 139,8 mil. Sk.

	Podľa ustanovení novely zákona  má vlastník lesných pozemkov právo na náhradu ujmy zvýšených nákladov vzniknutých v dôsledku obmedzenia výkonu vlastníckeho práva a uplatňovania osobitného režimu hospodárenia v súvislosti s vyhlásením ochranných lesov, lesov osobitného určenia a pri vykonávaní opatrení na zachovanie významných biotopov. Podpora z verejných zdrojov môže poskytnúť vlastníkom lesa, ktorí preukázateľne zabezpečujú ekologické a environmentálne funkcie a ich výnos je ovplyvnený kategóriou a plnením verejnoprospešných funkcií lesov.

V kalkulácii sa uvažovalo s ujmou a zvýšenými nákladmi tých funkcií lesa, ktorých plnenie je v celospoločenskom verejnom záujme, a preto by sa mali uhrádzať zo štátneho rozpočtu.

Funkcia		  ujma z obmedzenia	   ujma zo zvýšených			Spolu
		        	   		produkcie	                nákladov
protierózna			124,4			120,9			245,3
vodohospodárska		  10,4			  35,4			  45,8
protilavínová			    4,1			  13,9			  18,0
brehoochranná		  98,2			  84,2			182,4
protideflačná			    0,9			    3,0			    3,9
prírodoochranná		    2,9			    9,8			  12,7

spolu    			240,9			267,2			 508,1 mil. Sk

Ujma vyplývajúca z opatrení na zachovanie významných biotopov sa odhaduje na 3,2 mil. Sk. Celková ročná potreba finančných prostriedkov na náhradu ujmy a zvýšených nákladov podľa ustanovení  novely zákona je potom 511,3 mil. Sk.

Ďalej  má, podľa  navrhovanej novely zákona,  vlastník právo na dotáciu z prostriedkov štátneho rozpočtu, ak mladý lesný porast po uplynutí lehoty na zabezpečenie spĺňa podmienky požadovaného zastúpenia drevín podľa lesného hospodárskeho plánu. Prostriedky štátneho rozpočtu sa podľa ustanovenia novely môžu poskytnúť na trvalo udržateľné obhospodarovanie lesov najmä pri zvyšovaní podielu zastúpenia listnatých drevín (zvyšovanie biologickej diverzity a ekologickej stability lesov) a realizáciou zalesňovania v horských polohách. Na uvedené účely sa vyčíslila potreba finančných prostriedkov vo výške 170 mil. Sk.

	V záujme zvyšovania ekologickej stability lesných porastov je nevyhnutné vykonávať  výchovné zásahy (prerezávky a prebierky) včas. Zvyšovaním stability lesa sa významne znižujú straty z náhodných ťažieb. V návrhu novely zákona je uložená povinnosť vlastníkov lesa, týkajúca sa včasného vykonávania výchovných zásahov.

	Vykalkulované ročné náklady na prečistky v hospodárskych lesoch predstavujú 155,3 mil. Sk a prebierky v lesných porastoch do 50 rokov po odpočítaní tržieb za odpredané drevo okolo 14,6 mil. Sk. Z uvedenej potreby sa vyčíslila požiadavka na štátny rozpočet vo výške 64,7 mil. Sk.

	Priemerná ročná potreba finančných prostriedkov na realizáciu lesnícko-technických meliorácií a zahrádzania bystrín sa, aj s ohľadom na dlhodobo nerealizované opatrenia, vykalkulovala v objeme 150 mil. Sk. Dlhodobé zanedbávanie údržieb a opráv na úpravách drobných vodných tokov z dôvodu nedostatku finančných prostriedkov nesie riziko vzniku možnej havárie aj v osídlených územiach. Odstraňovanie následkov takýchto havárií obyčajne  vyžaduje oveľa väčšie spoločenské náklady. Pri zohľadnení súčasného nedostatku finančných prostriedkov kalkulujeme s minimálnou požiadavkou na štátny rozpočet v objeme 50 mil. Sk ročne na vykonanie najnutnejších výkonov v oblasti lesnícko-technických meliorácií a zahrádzania bystrín v zmysle ustanovení novely zákona.

	Náklady na realizáciu hospodárskych opatrení a projektov zameraných na zmiernenie dôsledkov dlhodobého pôsobenia škodlivých činiteľov v lesoch, ktorých vykonávanie vyplýva zo zákona, sú vykvantifikované v objeme 775 mil. Sk ročne. Na zabezpečenie týchto prostriedkov by sa mala prijať v minulosti presadzovaná zásada, aby sa aspoň 50 % zdrojov prijatých z odplát za znečisťovanie ovzdušia, vyčlenilo na odstraňovanie jeho následkov na lesných ekosystémoch. Ak by sa na financovanie ozdravných opatrení v lesoch využili tiež prostriedky získané vlastníkmi od emitentov škodlivín ako úhradu škody, potom by predpokladané náklady štátneho rozpočtu na ozdravné opatrenia činili okolo 300 mil. Sk. Pri zohľadnení súčasného nedostatku finančných prostriedkov kalkulujeme s minimálnou požiadavkou na štátny rozpočet v objeme 100 mil. Sk ročne na vykonanie najnutnejších výkonov v oblasti realizácie preventívnych a nápravných ozdravných opatrení.

	Na základe uvedených údajov sa celkový dopad návrhu zákona na štátny rozpočet vyčíslil v objeme 1 122,0 mil. Sk ročne ako alternatíva 1, čo predstavuje minimálnu potrebu na zabezpečenie aspoň najnutnejších opatrení v rámci trvalo udržateľného hospodárenia v lesoch. Alternatíva 2 predstavuje optimálnu potrebu. 

							                           Alternatíva 1

Dopad návrhu zákona na štátny rozpočet

Prehľad celkovej potreby, súčasného stavu uhrádzania a zvýšenej potreby finančných prostriedkov zo ŠR vyplývajúcich z ustanovení návrhu zákona

Označenie ustanovenia §/ods./písm.	Vecná náplň	Celkový dopad na ŠR
v mil. Sk	Súčasný stav
uhrádzania zo ŠR
 v mil. Sk	Rozdiel v mil. Sk	
14, 72/2/f	Združovanie vlastníkov neštátneho lesného majetku	2,4	-	2,4	
17

17/c
17/d
17/e, 72/2/h
17/c, 72/2/g	Účasť štátu na zveľaďovaní lesného hospodárstva
- Činnosť OLH do 50 ha
- Poradenstvo
- Výskum
- HÚL, informačný systém LH	

24,3
9,0
50,5
139,8	

-
0,5
50,5
139,8	

24,3
8,5
-
-	
27
72/2/a,b

25
72/2/a,b	Úhrada majetkovej ujmy v ochran-ných lesoch a v lesoch osobitného určenia
- z obmedzenia produkcie
- zo zvýšených nákladov
Prírodno-ochranná funkcia v hospo-dárskych lesoch + významné biotopy	

240,9
267,2

3,2	

Zo ŠFZL na obnovu a výchovu lesa, vrátane OL a LOU	

190,6
217,2

3,2	
33	Obnova lesa	170,0	270,3	-	
34
72/2/d	Výchova lesa
- Prečistky
- Prebierky do 50 rokov	
55,0
9,7	

Zo ŠFZL na programy a práce 	
55,0
9,7	
39 a 40	Lesnícko-technické meliorácie a zahrádzanie bystrín v lesoch	50,0	celospoločenské-ho významu	50,0	
64
72/2/c	Ochrana lesov pod vplyvom 
imisií	100,0	65,1	34,9	
Spolu	1 122,0	526,2	595,8	

   

							Alternatíva 2

Dopad návrhu zákona na štátny rozpočet

Prehľad celkovej potreby, súčasného stavu uhrádzania a zvýšenej potreby finančných prostriedkov zo ŠR vyplývajúcich z ustanovení návrhu zákona

Označenie ustanovenia §/ods./písm.	Vecná náplň	Celkový dopad na ŠR
v mil. Sk	Súčasný stav
uhrádzania zo ŠR
 v mil. Sk	Rozdiel v mil. Sk	
14, 72/2/f	Združovanie vlastníkov neštátneho lesného majetku	2,4	-	2,4	
17

17/c
17/d
17/e, 72/2/h
17/c, 72/2/g	Účasť štátu na zveľaďovaní lesného hospodárstva
- Činnosť OLH do 50 ha
- Poradenstvo
- Výskum
- HÚL, informačný systém LH	

24,3
9,0
50,5
139,8	

-
0,5
50,5
139,8	

24,3
8,5
-
-	
27
72/2/a,b

25
72/2/a,b	Úhrada majetkovej ujmy v ochran-ných lesoch a v lesoch osobitného určenia
- z obmedzenia produkcie
- zo zvýšených nákladov
Prírodno-ochranná funkcia v hospo-dárskych lesoch + významné biotopy	

240,9
267,2

93,5	

Zo ŠFZL na obnovu a výchovu lesa	

240,9
267,2

93,5	
33	Obnova lesa	270,3	270,3	-	
34
72/2/d	Výchova lesa
- Prečistky
- Prebierky do 50 rokov	
155,3
9,7	

Zo ŠFZL na programy a práce 	
155,3
9,7	
39 a 40	Lesnícko-technické meliorácie a zahrádzanie bystrín v lesoch	150,0	celospoločenské- ho významu	150,0	
64
72/2/c	Ochrana lesov pod vplyvom 
imisií	300,0	65,1	234,9	
Spolu	1 712,9	526,2	1 186,7	

2. Návrh novely zákona č. 289/1995 Z. z. o dani z pridanej hodnoty

Návrh na uplatnenie nižšej sadzby dane pre všetky sortimenty surového dreva okrem palivového dreva , na oslobodenie od dane pre reprodukčný  lesný materiál, služby pre lesnícke činnosti a palivové drevo kalkuluje so znížením daňového výnosu  približne o 412 mil. Sk.
 
3. Návrh novely zákona č. 317/1992 Zb. o dani z nehnuteľností 

Zníženie doterajšej sadzby dane z lesných pozemkov z 0,25% na 0,15 %  a vyňatie semenných porastov z predmetu dane by predstavoval zníženie daňového výnosu o približne 28 mil. Sk.

	Uvádzané navrhované novely zákonov zakladajú nárok na zvýšenie výdavkov resp. zníženie príjmov štátneho rozpočtu a preto ich schválenie je v súčasnej dobe problematické.